A japán nagydíjon Piquet mögött szerzett második helyének köszönhetően a következő idényt is a Benettonnál tölthette. Amikor azonban a csapat leigazolta Michael Schumachert Morenonak távoznia kellett. A következő idényt az Andrea Moda csapatban töltötte, de kevés sikerrel. 1995-ben még a Forti Ford színeiben újrakezdte Forma 1-es pályafutását, de a mezőny leggyengébb technikája volt ismét alatta. Mindössze négyszer látta meg a kockás zászlót, pontszerzésre esélye sem volt a körönként átlagosan 5-6 másodperccel lassabb autójával. Év végén ráunt a sikertelenségre és inkább a tengerentúlra szerződött a következő szezonra.